હજારો પુત્રનો જન્મ થાય, તપસ્વીઓ અને રાજવીઓ હજારો વર્ષ જીવે; રાજપુત્રો ધરતી ખોદતાં ખોદતાં રસાતલમાં પહોંચે; દેવો અને મહાન તપસ્વીઓ સુંદર સ્ત્રીને જોતાંવેંત કામગ્રસ્ત બને; બે રાણીઓને અર્ધા – અર્ધા શરીરવાળો એક પુત્ર જન્મે; તપસ્વી દ્વારા દાનવને એવું વરદાન મળે કે એ જે મરેલા પુરુષનું નામ બોલશે તે જીવતો થશે; સુંદર સ્ત્રી કે અપ્સરાને જોતાં જ ભલભલા તેજસ્વીઓનો વીર્યસ્ત્રાવ થઈ જાય અને તે ગળીને હરણી કે પક્ષી કે માછલીને ગર્ભ રહે.